Det var rigtig dejligt at bo hos A og S. Det er et flot, lyst og rigtig dejligt rum. Vi var tre, og det fungerede så fint med dobbeltsengen og den ekstra seng. De er fleksible med ind- og udcheckning, og der er sat en fin seddel op med info om WiFi, offentlig transport, osv. (God service!)
Dog en gammel radiator, som larmer helt vildt og varmer for meget. Vi vågnede mange gange af det. Værelset er også meget tæt på A og S's private værelser, og det var lidt underligt en gang imellem med at skulle dele køkken og bad og så skulle tænke over lydniveau fordi de var lige inde ved siden af. (men det er jo bare luksusproblemer! Det er et skønt sted at bo!)